Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 136

b) Az alapfokozat birtokában a gyógypedagógus alkalmas: – gyógypedagógiai tevékenység végzésére, – a gyógypedagógiai szakirányokhoz tartozó népességcsoportok gondozására, nevezetesen: a közoktatási munkaterületen alkalmasak: – a szakirányuknak megfelelõ gyógypedagógiai nevelési-oktatási intézményekben, csoportokban, osztályokban (speciális óvoda, speciális tantervû általános iskola, elõkészítõ és speciális szakiskola, készségfejlesztõ speciális szakiskola) az óvodai nevelés, valamint az általános iskola 1–6. évfolyamán (a tanulásban akadályozottak, és az értelmileg akadályozottak szakirányokon az 1–10. évfolyamon, a fejlesztõ iskolai oktatást teljes idõtartamában) a nevelési és valamennyi mûveltségi terület oktatási feladatainak, speciális szakiskolában készségfejlesztõ feladatok, diákotthonban, gyermekotthonban emellett általános nevelõi feladatok ellátására; – az ambuláns gondozást, fejlesztést végzõ (egységes gyógypedagógiai módszertani intézmény, pedagógiai szakszolgálat, szakmai szolgáltatás keretében), illetve az integrált/inkluzív nevelést-oktatást végzõ közoktatási intézményekben a speciális nevelési igényû gyermekek, tanulók, felnõttek körében a szakirányuknak megfelelõ területen egyéni fejlesztési, habilitációs-rehabilitációs feladatok ellátására, tanulási technikák megtanítására; együttmûködésre, általános gyógypedagógiai segítségnyújtásra és tanácsadásra a fejlesztésben vagy gondozásban, rehabilitációban közremûködõ más szakemberekkel, illetve családokkal; – a pedagógiai szakszolgálat, a pedagógiai szakmai szolgáltatás keretében, illetve az integrált/inkluzív nevelést-oktatást végzõ közoktatási intézményekben a sajátos nevelési igényû gyermekek, tanulók, a fogyatékos felnõttek körében a szakirányuknak megfelelõ területen egyéni fejlesztési, habilitációs-rehabilitációs feladatok ellátására, tanulási technikák megtanítására; együttmûködésre, általános gyógypedagógiai segítségnyújtásra és tanácsadásra a fejlesztésben, a gondozásban, a rehabilitációban közremûködõ más szakemberekkel, illetve családokkal; a klinikai, egyéb munkaterületen alkalmasak: – a szakirányuknak megfelelõ területen a korai fejlesztés intézményeiben, integráló bölcsõdében, lassan fejlõdõ, tanulási, beilleszkedési nehézségekkel küzdõ gyermekek, tanulók körében bármilyen ellátási területen egyéni, komplex fejlesztõ programok vezetésére, habilitációs és rehabilitációs tevékenység folytatására, a tanulási problémák megelõzésének segítésére, az integrált nevelés gyógypedagógiai feladatainak ellátására; – munkahelyi szervezetben a fejlesztõ programok használatának elterjesztésére, eredményeinek mérésére, tanácsadásra, együttmûködésre, általános gyógypedagógiai segítségnyújtásra és tanácsadásra a fejlesztésben vagy gondozásban, rehabilitációban közremûködõ más szakemberekkel, illetve családokkal; – az egészségügyi, a gyermekvédelmi és a szociális ágazatban a fogyatékos gyermek, fiatal és felnõtt népességcsoportok gondozására, fejlesztésére, pedagógiai kísérésére, életvitelük segítésére; – a fogyatékos, sérült, akadályozott gyermekek, fiatalok, felnõttek társadalmi környezetével, elsõdlegesen családjukkal való együttmûködésre, gyógypedagógiai segítésére; – a választott szakirányhoz tartozó népességcsoportok szakszerû fejlesztésére, nevelésére, illetve a közoktatásban az általános iskola 1–6. (tanulásban akadályozottak pedagógiája szakirányon 1–10.) évfolyamán tanulók oktatására és a valamennyi korosztály egyéni fejlesztésére, rehabilitációjára; – a fogyatékos, sérült, akadályozott személyek érdekképviseletére; esélyegyenlõségüket, intézményi és társadalmi integrációjukat segítõ feladatok ellátására, tanácsadásra; – a pedagógiai szakszolgáltatások keretében a gyógypedagógusi munkakörhöz kötött feladatok ellátására, tanácsadásra; – a felsorolt tevékenységekkel kapcsolatos vizsgálati, kutatási részfeladatok elvégzésére.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes